呈趙蹈中
作者：周南
朝代：宋

paragraphs: 趙子面白如玉傞，定須逃得文儒餓。
經年憶破古人心，近日妹夫初病可。
忽然到門已驚駭，令我失喜多兩拜。
君來看我還看親，我顧不能君莫怪。
自云曾見杭州火，說著紅湖先淚墮。
水衡支散新鑄錢，詔書未御正朝坐。
向來送我龍泉器，秋色新蔬恰相似。
且將濁酒慰營魂，多留幾日論文字。
取詩須取杜正傳，尋到岑參高適邊。
轉處正須寬一步，只今且向晚唐前。